e maa & e frou lige zäme zmitts im chleefäud  & sie lüpft ihre rock & är zieht sech d'hose abe  d'sunne schiint & es isch schön & warm nume dr see fäut  aber sie wei gar nid ga bade  sie fö afa schmuuse & jitz gseht me se vo nöcher  är het e schnoutz & e roti zunge  är küsst se überau & ihre rock rütscht immer höcher  jitz küsst'r se bim buuchnabu unge  sie schüttlet ihri haar & faat liislig afa schtöhne  & ihri länge fingernägu grabe sech i sini blonde haar  sie zieht ne zue sech ufe & jitz fö sie afa schwitze  me gseht se jitz vo obe & chunnt zersch gar nid druus    är ligt im chlee uf em rügge - sie isch obedruff am sitze  's gseht irgendwie no schportlech us  jitz wird's herter lüter schneuer & me gseht's vo aune site  hut & haar & himu & e hammond-orgele wo schpiut  är  chnöilet jitz so haub & sie isch immer no am rite  & jitz wird's ziemli wiud  & vo obe über ds biud flügen e huufe farbigi ballön  & es paar viicher wo chöi rede finge irgend sone nöie  toyota no schön